1. sz. melléklet

**Felolvasólap**

az **„MNPIII lakossági elégedettség kérdőíves kutatás”**

tárgyú, közbeszerzési értékhatárt el nem érő beszerzési eljárásban

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Ajánlattevő adószáma: |  |
| Telefon: |  |
| E-mail:  |  |
| Kijelölt kapcsolattartó neve: |  |
| Kijelölt kapcsolattartó elérhetősége (telefon, e-mail): |  |
| Az Ajánlattevő által kért ellenszolgáltatás teljes összege a szerződés időtartamára (nettó Ft + Áfa Ft = bruttó Ft): | Számmal:nettó: FtÁfa: FtBruttó: Ft |
| Betűvel:nettó: forintÁfa: forintBruttó: forint. |

[Keltezés]

…...……..………..……………

[cégszerű aláírás]

2. sz. melléklet

**Ajánlati nyilatkozat**

Alulírott ………………………………………… mint a(z) ……………………………………………………………………

(székhely: ………………………………………) cégjegyzésre jogosult/meghatalmazott képviselője[[1]](#footnote-1) – az eljárást megindító felhívásban, az ajánlattételi felhívásban és a dokumentációban foglalt valamennyi formai és tartalmi követelmény, utasítás, kikötés gondos áttekintése után ezennel kijelentem, hogy:

* a „MNPIII. lakossági elégedettség kérdőíves kutatás” tárgyú ajánlattételi felhívásban és annak mellékleteiben foglalt valamennyi feltételt megismertük, megértettük és azokat a jelen nyilatkozattal elfogadjuk,
* a szerződést – amennyiben, mint nyertes ajánlattevő kiválasztásra kerülünk – készek vagyunk megkötni és teljesíteni,
* a kért ellenszolgáltatás összege: lásd a „Felolvasólap”-on,
* elfogadjuk, hogy amennyiben olyan kitételt tettünk ajánlatunkban, ami ellentétben van az ajánlattételi felhívással vagy annak mellékletével, akkor az ajánlatunk érvénytelen,
* amennyiben nyertesnek nyilvánítanak bennünket – vagy az eredményhirdetésen második helyezettként az Ajánlatkérő által megjelölésre kerülünk és a nyertes a szerződéskötéstől visszalép –, akkor a szerződést megkötjük, és szerződést teljesítjük a dokumentációban és az ajánlatunkban lefektetettek szerint.

[Keltezés]

 …...………………………………………..

 (cégjegyzésre jogosult vagy szabályszerűen

 meghatalmazott képviselő aláírása)

3. sz. melléklet

**NYILATKOZAT**

az **„MNPIII lakossági elégedettség kérdőíves kutatás”**

tárgyú, közbeszerzési értékhatárt el nem érő beszerzési eljárásban

**………………………….. Ajánlattevő nyilatkozom, hogy velem/az általam képviselt szervezettel/gazdasági társasággal szemben az alábbi kizáró okok nem állnak fenn:**

Ajánlattevő kizárásra kerül, amennyiben az alábbi kizáró okok bármelyike vele szemben fennáll:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

aa) a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

ab) az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

ac) az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

ad) az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

ae) az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

af) az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

ag) az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;

b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

d) tevékenységét felfüggesztette vagy akinek tevékenységét felfüggesztették;

e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

g) tekintetében a következő feltételek valamelyike megvalósul:

ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)-rb) vagy rc)-rd) alpontja szerinti tényleges tulajdonosát nem képes megnevezni, vagy

gc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a kb) alpont szerinti feltétel fennáll;

i) harmadik országbeli állampolgár Magyarországon engedélyhez kötött foglalkoztatása esetén a munkaügyi hatóság által a munkaügyi ellenőrzésről szóló 1996. évi LXXV. törvény 7/A. §-a alapján két évnél nem régebben jogerőre emelkedett közigazgatási - vagy annak felülvizsgálata esetén bírósági - határozatban megállapított és a központi költségvetésbe történő befizetésre kötelezéssel vagy az idegenrendészeti hatóság által a harmadik országbeli állampolgárok beutazásáról és tartózkodásáról szóló törvény szerinti közrendvédelmi bírsággal sújtott jogszabálysértést követett el.

[Keltezés]

…...……..………..……………

[cégszerű aláírás]

4. sz. melléklet

**Műszaki-szakmai leírás**

az „**MNPIII lakossági elégedettség kérdőíves kutatás**”

szolgáltatás megszervezése és lebonyolítása tárgyú közbeszerzési értékhatárt el nem érő beszerzési eljárásban

Az Önkormányzat 2013. január 30-án Támogatási szerződést kötött a Nemzeti Fejlesztési Ügynökség, mint támogató képviseletében eljáró Pro Regio Közép-Magyarországi Regionális Fejlesztési és Szolgáltató Nonprofit Közhasznú Korlátolt Felelősségű Társasággal a „Budapest-Józsefváros, Magdolna Negyed Program III.” (a továbbiakban: MNPIII) projektre vonatkozóan (azonosító szám: KMOP-5.1.1/B-12-k-2012-0001).

A kérdőíves adatfelvétel célja az MNPIII Támogatási szerződésében meghatározott kötelező lakossági elégedettség mérés elkészítése. Az adatfelvétel kiterjed az önkormányzati tulajdonú bérházak és társasházak felújítására, a negyed közterületeinek megújítására, valamint a társadalmi és gazdasági alprogramok szociális, foglalkoztatási és bűnmegelőzési projektjeinek értékelésére. A kutatás keretében elő kell állítani a Támogatási szerződés 4.a. számú mellékletében előírt „A megvalósult fejlesztéssel elégedett lakosság aránya a projekt által érintett akcióterületen” elnevezésű eredménymutatót is.

Ajánlatkérő az MNPIII lakossági elégedettség vizsgálata érdekében kérdőíves adatfelvétel elkészítésére kér ajánlatot Ajánlattevőktől.

1. Az adatfelvétel menete

Ajánlattevő feladata a Magdolna negyedben élő, 18 éves vagy annál idősebb, ott élő népesség 500 fős véletlen mintája kérdőívvel történő lekérdezése.

Felhívjuk az ajánlattevők figyelmét arra, hogy a városrészben jelentős arányban élnek állandó vagy tartózkodási helyre be nem jelentett lakók, akik szintén a kutatás célcsoportját alkotják, így a minta részét kell, hogy képezzék.

A kérdőív legalább 30 kérdést tartalmaz, amelyek kitérnek az épületfelújítások, a közterületek megújítása és a szociális, bűnmegelőzési és foglalkoztatási, az ún. szoft projektek ismertségére, látogatottságára, megítélésére, a városrész jelenlegi helyzetével kapcsolatos véleményekre, valamint a szocio-demográfiai jellemzőkre (nem, kor, legmagasabb iskolai végzettség, foglalkoztatottság, lakóhely, stb.). A kérdőív lekérdezésének időtartama várhatóan 45 perc.

Az adatfelvétel mintájának kialakítása során törekedni kell arra, hogy a MNPIII érintett célcsoportjai közül a statisztikai értékeléshez elegendő számú válaszadó kerüljön a mintába (pl. lakóépületfelújítások érintett házai).

2. Ajánlattevő feladatai részletesen:

1. a Magdolna negyedben élő, 18 éven felüli lakosságot reprezentáló 500 fős véletlen minta teljes körű elkészítése (szükség szerint a címek előállítása, mintakészítés, címkártyák előállítása - kétszeres pótcímmel (n=500\*2)),
2. a címlisták alapján a címkártyák elkészítése,
3. a kérdőív kidolgozása és szerkesztése,
4. az Ajánlatkérővel történt egyeztetést követően a kérdőív próbakérdezése 30 fős, véletlenszerűen kiválasztott almintán, majd a próbakérdezés adatainak rögzítése és ennek alapján az Ajánlatkérővel történő ismételt egyeztetés,
5. a próbakérdezést követően a kérdőív javítása, véglegesítése,
6. a kérdőívek sokszorosítása,
7. a kérdőívek személyes lekérdezése az 500 fős véletlenszerű mintán (címenként maximum háromszori megkereséssel),
8. a kérdezők munkájának ellenőrzése,
9. a lekérdezett kérdőívek kitöltésének ellenőrzése, javítása,
10. a címkártyák adatainak, és a lekérdezett kérdőívek zárt kérdéseinek folyamatos kódolása,
11. a nyitott kérdések rögzítése az adatbázisban, majd azok kódrendszerének kidolgozása és az Ajánlatkérővel lezajlott egyeztetést követően a nyitott kérdések kódolása,
12. a kódolt adatbázis logikai ellenőrzése, javítása az adatfeldolgozó programmal (SPSS),
13. a mintavétel és lekérdezés eredményeit összefoglaló rövid szakmai értékelés elkészítése összefoglaló táblázatokkal,
14. adatfeldolgozás és zárótanulmány elkészítése ábrákkal, táblázatokkal együtt összesen legalább 2 szerzői ív (1 szerzői ív 40 000 karakter) terjedelemben,
15. a kitöltött kérdőívek eredeti példányainak, valamint a rögzített, ellenőrzött, javított adatbázisok, a lekérdezés eredményeinek összefoglalója (ld. n) pont) és a zárótanulmány (ld. o) pont) elektronikus formátumú átadása SPSS, Excel, illetve Word formátumban. A lekérdezés tapasztalatait összefoglaló és a zárótanulmány átadása 3 nyomtatott és aláírt példányban.

Ajánlatkérő felhívja Ajánlattevők figyelmét arra, hogy az ellenőrzött és javított SPSS, illetve MS Excel adatfájlok elektronikus adathordozón történő átadása mellett a kitöltött kérdőíveket is át kell adnia az Ajánlattevőnek.

A vizsgálatok eredményei felett kizárólagosan az Ajánlatkérő rendelkezik.

A teljesítés során – többek között az információs önrendelkezési jogról és az információszabadságról szóló 2011. évi CXII. törvény – a hatályos jogszabályi előírásokat figyelembe kell venni.

1. Kérjük a nyilatkozatot aláíró személye szerint a megfelelő részt aláhúzni. [↑](#footnote-ref-1)